אלפאטאורי

אלפאטאורי (באיטלקית: Scuderia AlphaTauri) הייתה קבוצת מרוצים איטלקית המתחרה בסבב הפורמולה 1. הקבוצה החלה להתחרות בעונת 2020 במקומה של קבוצת טורו רוסו ומשמשת כאחת משתי הקבוצות שבבעלות דיטריך מאטשיץ, לצידה של קבוצת רד בול רייסינג. שמה של הקבוצה הוא כשם מותג האופנה שבבעלות רד בול. לקראת עונת 2024 שינתה הקבוצה את שמה לרייסינג בולס. בספטמבר 2019 הגישה קבוצת טורו רוסו בקשה לשנות את שמה. ב-1 בדצמבר הוכרז שמה החדש של הקבוצה: "אלפאטאורי", על שם מותג האופנה שבבעלות רד בול. פייר גאסלי ודניאיל קוויט, צמד נהגי טורו רוסו בעונת 2019, המשיכו לנהוג בקבוצה החדשה בעונת הבכורה שלה. בגרנד פרי איטליה ניצח גאסלי את המרוץ, לאחר שזה הופסק פעמיים לאחר הנפת דגל אדום בעקבות תאונות שאירעו על המסלול. גאסלי הוחתם לעונה נוספת, כשלצידו הצטרף לקבוצה יוקי צונודה, שהיה חלק מתוכנית פיתוח הנהגים של רד בול, וסיים במקום השלישי את עונת הפורמולה 2. בגרנד פרי אזרבייג'ן סיים גאסלי במקום השלישי והשיג את הפודיום השני לזכות הקבוצה. ביוני 2022 האריכה הקבוצה את החוזה עם גאסלי עד לסיום עונת 2023. באוקטובר חתם גאסלי על חוזה בקבוצת אלפין בעונת 2023, לאחר שהקבוצה הסכימה לשלם לאלפאטאורי 10 מיליון אירו. ניק דה פריס הוחתם כמחליפו של גאסלי. הביצועים של דה פריס במחצית הראשונה של העונה היו חלשים ביחס לצונודה. אחרי עשרה מרוצים פוטר דה פריס באופן מיידי. את מקומו תפס דניאל ריקארדו, ששימש כנהג משלים ברד בול באותה העת. ריקארדו נפצע במהלך האימון לקראת גרנד פרי הולנד ושבר את ידו. את מקומו תפס ליאם לוסון, הנהג המשלים של הקבוצה, שהמשיך להתחרות גם בשלושת המרוצים הבאים. באפריל 2023 הודיעה הקבוצה על פרישתו הצפויה של פרנץ טוסט, מנהל הקבוצה, בסיום העונה. את מקומו יתפוס לורן מקיס. בהמשך הודיעה הקבוצה על מינוי של פיטר באייר למנכ"ל הקבוצה לקראת עונת 2024. בנוסף הוכרז שהקבוצה תמותג תחת שם חדש. בינואר 2024 נרשמה הקבוצה תחת השם "רייסינג בולס" והוכרז שבעונת 2024 תתחרה תחת השם "ויזה קאשאפ ר.ב." על שם נותני החסות הגדולים של הקבוצה. בשל תנאי מזג האוויר המרוץ הופסק לאחר 2 הקפות. הוענקו רק מחצית מהנקודות מדיה וקבצים בנושא אלפאטאורי בוויקישיתוף אתר האינטרנט הרשמי של אלפאטאורי אלפאטאורי, ברשת החברתית פייסבוק אלפאטאורי, ברשת החברתית אקס (טוויטר) אלפאטאורי, ברשת החברתית אינסטגרם אלפאטאורי, ברשת החברתית LinkedIn אלפאטאורי, סרטונים בערוץ היוטיוב “Whatever it Takes” — Full Documentary Film, סרטון בערוץ "Visa Cash App RB F1 Team", באתר יוטיוב (אורך: 01:28:58) Toro Rosso's name change to AlphaTauri confirmed in provisional 2020 entry list, Formula1.com, 30 November 2020 Toro Rosso to stick with Kvyat and Gasly in 2020, Formula1.com, 12 November 2019 Pierre Gasly wins thrilling Italian Grand Prix after Lewis Hamilton penalty, BBC, 6 September 2020 Tsunoda secures Formula 1 graduation with AlphaTauri, Motorsport.com, 16 December 2020 Pierre Gasly to join Alpine for 2023 F1 season as Nyck de Vries confirmed as AlphaTauri replacement, Sky Sport, 8 October 2022 De Vries lands full-time F1 drive with AlphaTauri for 2023, Motorsport.com, 8 October 2022 Ricciardo to replace De Vries at AlphaTauri from the Hungarian Grand Prix, Formula1.com, 11 July 2023 Lawson to be AlphaTauri F1 replacement until Ricciardo fit, www.motorsport.com, ‏2023-08-28 (באנגלית) Ferrari's Mekies to replace Tost as AlphaTauri F1 principal, MotorSport.com, 27 April 2023 AlphaTauri to be rebranded in F1 2024, says Marko, Motorsport.com, 29 June 2023 AlphaTauri rebrand confirmed for 2024 season as new team name revealed, Formula1.com, 24 January 2024